**Vállalkozási szerződés 1. sz. módosítása**

amely létrejött egyrészről **Bátaszék Város Önkormányzata** (székhelye: 7140 Bátaszék, Szabadság u. 4., adószám: 15733304-2-17, bankszámlaszám: OTP Bank Nyrt. 11746005-15414076), mint Megrendelő (a továbbiakban ***Megrendelő***),

másrészről **BÁT-KOM 2004 Kft.** (székhely: 7140 Bátaszék, Baross u. 1/A adószám: 13318871-2-17, cégjegyzékszám: 17-09-005090 bankszámlaszám: 11746122-20001807), mint Vállalkozó (a továbbiakban Vállalkozó)

együttesen: Felek (a továbbiakban: ***Felek***) között, az alulírott napon és helyen, az alábbi feltételek szerint:

1. Felek egyezően adják elő, hogy egymással 2018. június 25. napján Vállalkozási szerződést (továbbiakban: Vállalkozási szerződés) kötöttek a **Nyéki utca járda felújítása** tárgyában.
2. Felek az 1. pontban körülírt Vállalkozási szerződés 8.1. pontjában szabályozott **teljesítési határidőt** 2018.szeptember 30. napjáról – közös megegyezéssel, 2018. szeptember 13-i hatállyal – **2018. október 31. napjára** **módosítják,** tekintettel arra, hogy a térköveket beszállító társaság megnövekedett megrendelései miatt nem tudja határidőre szállítani a beépítendő térkövet, így a Vállalkozó a Vállalkozási szerződésből eredő kötelezettségeit nem tudja határidőre teljesíteni.
3. Felek az 1. pontban körülírt Vállalkozási szerződés 10.1. pontjában szabályozott **a vállalkozói díj kifizetésének feltételeit -** közös megegyezéssel, 2018. szeptember 13-i hatállyal – az alábbiak szerint módosítják (a módosítást ***dőlt, vastag*** betű jelzi).

„10.1. ***A vállalkozó 1 darab részszámlát állíthat ki a műszaki ellenőr igazolásával a Megrendelő által kiállított teljesítésigazolás kézhezvételét követően a teljesítés mértékének megfelelően, legfeljebb 95 %-os teljesítésig.***

***A részteljesítési határidő: 2018. szeptember 30.***

A vállalkozó egy db végszámlát állíthat ki a kivitelezési munkák befejezése után a műszaki ellenőr igazolásával a Megrendelő által kiállított teljesítésigazolás kézhezvételét követően a vállalkozási díj ***fennmaradó összegéről***.

Teljesítési határidő: 2018. ***október*** 31.”

1. A Vállalkozási szerződés minden, jelen módosítással nem érintett pontja változatlanul érvényben marad.

Jelen Vállalkozási szerződés-módosítást a felek, mint akaratukkal mindenben megegyezőt – olvasás és együttes értelmezés után – 3 (Három) eredeti példányban, jóváhagyólag aláírták.

Bátaszék, 2018. szeptember 14.

**Bátaszék Város Önkormányzata Bát-Kom 2004 Kft.**

Megrendelő Vállalkozó

dr. Bozsolik Róbert polgármester Pap Péter ügyvezető

Jogi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kondriczné dr. Varga Erzsébet**

jegyző

Pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mórocz Zoltán**

pénzügyi irodavezető